CELEX: 32014R0627
Language: hu
Date: 2014-06-12 00:00:00
Title: A Bizottság 627/2014/EU rendelete ( 2014. június 12. ) az 582/2011/EU rendeletnek a műszaki fejlődéshez történő hozzáigazítása érdekében a részecskekibocsátás fedélzeti diagnosztikai rendszerek általi megfigyelése tekintetében történő módosításáról  EGT-vonatkozású szöveg

13.6.2014   
            
            
               HU
            
            
               Az Európai Unió Hivatalos Lapja
            
            
               L 174/28
            
         A BIZOTTSÁG 627/2014/EU RENDELETE
   (2014. június 12.)
   az 582/2011/EU rendeletnek a műszaki fejlődéshez történő hozzáigazítása érdekében a részecskekibocsátás fedélzeti diagnosztikai rendszerek általi megfigyelése tekintetében történő módosításáról
   (EGT-vonatkozású szöveg)
   AZ EURÓPAI BIZOTTSÁG,
   tekintettel az Európai Unió működéséről szóló szerződésre,
   tekintettel a nehéz tehergépjárművek kibocsátásai (Euro VI) tekintetében a gépjárművek és motorok típusjóváhagyásáról, valamint a járművek javítására és karbantartására vonatkozó információkhoz való hozzáférésről, valamint a 80/1269/EGK, a 2005/55/EK és a 2005/78/EK irányelv hatályon kívül helyezéséről szóló, 2009. június 18-i 595/2009/EK európai parlamenti és tanácsi rendeletre (1) és különösen annak 5. cikke (4) bekezdésére, és 12. cikke (3) bekezdésére,
   mivel:
   
               (1)
            
            
               Az 582/2011/EU bizottsági rendelet (2) arra kötelezi a Bizottságot, hogy vizsgálja felül, hogy technikailag kivitelezhető-e annak megfigyelése, hogy a kompressziós gyújtású járművek esetében a dízelrészecske-szűrő teljesítménye megfelel-e a szóban forgó rendelet X. mellékletének 1. táblázatában meghatározott fedélzeti diagnosztikai határértékeknek.
            
         
               (2)
            
            
               A Bizottság elvégezte a felülvizsgálatot, és megállapította, hogy rendelkezésre áll az a technológia, amellyel megfigyelhető, hogy a dízelrészecske-szűrő teljesítménye megfelel-e a fedélzeti diagnosztikai határértékeknek. A felülvizsgálatban megállapítást nyert továbbá, hogy célszerű elhalasztani a dízelrészecske-szűrők teljesítményére vonatkozó követelmények végrehajtásának határidejét, hogy az ágazatnak elég ideje legyen arra, hogy a berendezések tömeggyártása és a járművekhez való adaptálása révén nagy mennyiségben biztosítani tudja a készülékek hozzáférhetőségét. Ezért az 582/2011/EU rendelet I. melléklete 9. függelékének 1. táblázatát ki kell igazítani, hogy az az új végrehajtási határidőket tartalmazza.
            
         
               (3)
            
            
               Emellett az 582/2011/EU rendelet I. melléklete 9. függelékének 1. táblázatát a szikragyújtású motorok esetében is ki kell igazítani egy-egy oszlop beszúrásával, melyek közül az egyik a szén-monoxid-szinteknek az 582/2011/EU rendelet X. mellékletének 2. táblázatában megállapított fedélzeti diagnosztikai határértékeknek való megfelelés szempontjából történő megfigyelésének követelményére, a másik pedig a szóban forgó rendelet X. mellékletének 6–6.5.5.1. pontjában a használat közbeni működésre vonatkozóan meghatározott követelményekre hivatkozik.
            
         
               (4)
            
            
               A 582/2011/EU rendeletet ezért ennek megfelelően módosítani kell.
            
         
               (5)
            
            
               Az e rendeletben előírt intézkedések összhangban vannak a Műszaki Bizottság – Gépjárművek bizottság véleményével,
            
         ELFOGADTA EZT A RENDELETET:
   1. cikk
   Az 582/2011/EU rendelet a következőképpen módosul:
   
               1.
            
            
               A 4. cikk (8) bekezdése helyébe a következő szöveg lép:
               „(8)   Ha a gyártó kéri, az új jármű- vagy motortípusok tekintetében 2015. december 31-ig, az Unió területén értékesített, nyilvántartásba vett vagy forgalomba helyezett valamennyi új jármű tekintetében pedig 2016. szeptember 31-ig a X. melléklet 2.3.3.3. pontja szerinti alternatív előírásokat is alkalmazhatja a dízelrészecske-szűrők teljesítményének megfigyelésére.”
            
         
               2.
            
            
               Az I. melléklet e rendelet mellékletének megfelelően módosul.
            
         2. cikk
   E rendelet alkalmazásának időpontja előtt a kompressziós gyújtású motorokra és járművekre az I. melléklet 9. függeléke 1. táblázatának B betűjelű sora szerint megadott típusjóváhagyások a későbbiekben is érvényesek maradnak.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2014. június 12-én.
      
         
            a Bizottság részéről
         
         
            az elnök
         
         José Manuel BARROSO
      
   
   
      (1)  HL L 188., 2009.7.18., 1. o.
   
   
      (2)  A Bizottság 2011. május 25-i 582/2011/EU rendelete az 595/2009/EK európai parlamenti és tanácsi rendeletnek a nehéz tehergépjárművek kibocsátásai (Euro VI) tekintetében történő végrehajtásáról és módosításáról, valamint a 2007/46/EK európai parlamenti és tanácsi irányelv I–III. mellékletének módosításáról (HL L 167., 2011.6.25., 1. o.).
   
      MELLÉKLET
      Az 582/2011/EU rendelet I. melléklete 9. függeléke 1. táblázatának helyébe a következő táblázat lép:
      
         
            „1. táblázat
         
         
                     Betűjel
                  
                  
                     A fedélzeti diagnosztikai rendszer NOx-határértéke (1)
                     
                  
                  
                     A fedélzeti diagnosztikai rendszer PM-határértéke (2)
                     
                  
                  
                     A fedélzeti diagnosztikai rendszer CO-határértéke (6)
                     
                  
                  
                     Használat közbeni működési arány
                  
                  
                     Reagensminőség és -fogyasztás
                  
                  
                     A végrehajtás határideje: új típusok
                  
                  
                     A végrehajtás határideje: minden jármű
                  
                  
                     A nyilvántartásba vétel végső dátuma
                  
               
                     A
                  
                  
                     Az 1. és 2. táblázat »bevezetési időszak« sora
                  
                  
                     Teljesítményfigyelés (3)
                     
                  
                  
                      
                  
                  
                     Bevezetési időszak (7)
                     
                  
                  
                     Bevezetési időszak (4)
                     
                  
                  
                     2012.12.31.
                  
                  
                     2013.12.31.
                  
                  
                     2015.8.31. (9)
                     
                     2016.12.31. (10)
                     
                  
               
                     B (11)
                     
                  
                  
                     A 2. táblázat »bevezetési időszak« sora
                  
                  
                      
                  
                  
                     A 2. táblázat »bevezetési időszak« sora
                  
                  
                     Bevezetési időszak (7)
                     
                  
                  
                     Bevezetési időszak (4)
                     
                  
                  
                     2014.9.1.
                  
                  
                     2015.9.1.
                  
                  
                     2016.12.31.
                  
               
                     C
                  
                  
                     Az 1. vagy 2. táblázat »általános követelmények« sora
                  
                  
                     Az 1. táblázat »általános követelmények« sora
                  
                  
                     A 2. táblázat »általános követelmények« sora
                  
                  
                     Általános (8)
                     
                  
                  
                     Általános (5)
                     
                  
                  
                     2015.12.31.
                  
                  
                     2016.12.31.
                  
                  
                      
                  
               
               
      
         (1)  A fedélzeti diagnosztikai rendszer nitrogén-oxid-kibocsátási határértékére vonatkozó megfigyelési követelményeket a X. melléklet 1. és 2. táblázata szerint kell értelmezni.
      
         (2)  A fedélzeti diagnosztikai rendszer részecskekibocsátási határértékére vonatkozó megfigyelési követelményeket a X. melléklet 1. táblázata szerint kell értelmezni.
      
         (3)  A teljesítményfigyelési követelményeket a X. melléklet 2.1.1. pontja szerint kell értelmezni.
      
         (4)  A bevezetési időszakban a reagensminőségre és -fogyasztásra vonatkozó követelményeket a XIII. melléklet 7.1.1.1. és 8.4.1.1. pontja szerint kell értelmezni.
      
         (5)  A reagensminőségre és -fogyasztásra vonatkozó általános követelményeket a XIII. melléklet 7.1.1. és 8.4.1. pontja szerint kell értelmezni.
      
         (6)  A fedélzeti diagnosztikai rendszer szén-monoxid-kibocsátási határértékére vonatkozó megfigyelési követelményeket a X. melléklet 2. táblázata szerint kell értelmezni.
      
         (7)  A bevezetési időszakban a használat közbeni működési arányra vonatkozó követelményeket a X. melléklet 6.4.4., 6.5.5. és a 6.5.5.1. pontja szerint kell értelmezni.
      
         (8)  A használat közbeni működési arányra vonatkozó általános követelményeket a X. melléklet 6. szakasza szerint kell értelmezni.
      
         (9)  Szikragyújtású motorok és az azzal felszerelt járművek esetében.
      
         (10)  Kompressziós gyújtású motorok és az azzal felszerelt járművek esetében.
      
         (11)  Csak a szikragyújtású motorokra és az azzal felszerelt járművekre vonatkozik.”